Бијонсе (албум)

***Бијонсе*** (анг. ***Beyoncé***) е петтиот студиски албум на американската пејачка Бијонсе Ноулс, издаден на 13 декември 2013 од страна на Parkwood Entertainment и Columbia Records. Опишан како визуелен албум, *Бијонсе* истовремено претставува аудио-визуелна целина која содржи кратки филмови кои ги придружуваат песните и ги илустрираат приказните зад нив кои Бијонсе ги имала претходно создадено за време на создавањето на албумот. Темите во албумот се постфеминистички и посериозни во споредба со поранешните албуми на пејачката; во песните се зборува за секс, страв, загуба и несигурностите кои се кријат зад бракот и мајчинството.

Продукцијата за албумот започнала во 2012 година во Њујорк каде текстописците и продуцентите неконвенционално се сместиле во објект живеејќи и работејќи заедно со Бијонсе еден месец. За време на нејзината екстензивна турнеја во 2013, Бијонсе продолжила да работи во строга тајност и постојано го поместувала датумот на издавањето на албумот бидејќи се залагала тоа да се случи неочекувано. Експерименталната продукција на албумот била поттикната од релативно непознатиот продуцент Boots кој ја извршил продукцијата на целиот албум. Соработката меѓу Бијонсе и Boots резултирала во создавање на алтернативен електронски ритам и блуз звук кој се одликува со минимална продукција, долги песни и емотивни вокали .

Неочекуваното онлајн издавање на *Бијонсе* без претходна најава довелно до хистерична реакција од обожавателите кои го прогласиле албумот за мајсторко откажување од контролата. *Бијонсе* добил високи критики од музичките критичари кои биле импресионирани од продукцијата, новодискутираните теми во песните и вокалите на Бијонсе. Покрај тоа, албумот го добил и епитетот за најдобар албум на годината од страна на неколку публикации. *Бијонсе* се пласирал на првото место на табелата за албуми ''Билборд'' 200 во Америка со што станал петтиот последователен број-еден албум издаден од Бијонсе продавајќи 828,773 копии низ целиот свет за три дена со што станал најбрзо продаваниот албум во историјана на iTunes. Три сингла биле издадени од албумот: „XO“, „Drunk in Love“ и „Partition“. До јануари 2014, албумот три милиони копии биле продадени од албумот низ целиот свет.

## Снимање
Првичното снимање на албумот забочнало на плажа во Хемптонс, Њујорк за време на летото во 2012. „Pretty Hurts“ и „Flawless“ биле делумно снимени таму. Бијонсе била придружена од нејзиниот маж Џеј-Зи и нивната ќерка, како и продуценти и текстописци вклучувајќи ги Сиа Фурлер, Timbaland, Џастин Тимберлејк и The-Dream. Бијонсе ја опишала неконвецијалната атмосфера, велејќи „Имавме ручеци со продуцентите секој ден, како фамилија... беше како камп. Слободни викенги. Секој можеше да оди до базенот и да вози велосипед... океанот, тревата и сончевата светлина... беше навистина сигурно место.“ Додека ја создавала песната „Flawless“, Бијонсе била инспирирана да вметне стара снимка од нејзиното детство кога изгубила на телевизиски натпревар наречен *[[Потрага по Ѕвезда]]* бидејќи мислела дека така ќе ја зголеми агресивноста на песната. Дел од презентацијата „Сите Ние Треба да Бидеме Феминисти“ на Нигерската писателка Чимаманда Нгози Адичи на ТЕД конференција била исто така искористена во истата песна бидејќи Бијонсе сметала дека тој говор најдобро ја прикажува нејзината лична интерпетација на феминизам. Во март 2013, Бијонсе објавила песна насловена „Bow Down / I Been On“ на нејзиниот профил на SoundCloud; првиот дел од таа песна подоцна бил вклучен во „Flawless“.

Проектот бил допред до 2013 година и бил пренесен во Jungle City и Oven Studios каде поголемиот дел од *Бијонсе* бил снимен. За време на интервју со *[[Vogue]]* во јануари 2013, Џејсон Геј ја опишал внимателноста на Бијонсе кон деталите што ги набљудувала додека го правела албумот како „опсесивна“, потенцирајќи дека визијата и инспирацијата на Бијонсе се состоела од потенцијални наслови на песните, стари слики од албуми и различни настапи. До тој период главни соработници кои пејачката ги споменала биле Boots, Timbaland и Фарел Вилијамс. Boots, кој бил релативно непознат продуцент пред издавањето на албумот имајќи музичка кариера само во рок бендот Blonds, бил продуцент на осумдесет проценти од албумот. За време на интервју со Pitchfork Media, Boots избегнал да зборува за неговите проекти пред *Бијонсе* или за тоа како Бијонсе го пронашла неговото демо, само потврдувајќи дека имал потпишано издавачки договор со Roc Nation во јуни 2013. За време на неговиот прв состанок со Бијонсе тој веќе имал напишано песни кои мислел дека ќе ѝ одговараат, но таа била поимпресионирана од неговите експериментални и пробни материјали. Boots кој претходно имал снимено демо од пијано на неговиот iPhone, неволно ѝ ја презентирал песната наречена „I'm Onto You“ — која подоцна била преименувана во „Haunted“ на албумот — мислејќи дека инстументалот е еднообразен и неинтересен. Бијонсе не се согласила со него и одлучила да ја земе песната велејќи му на Boots, „Ова нешто треба да биде појако од кој било рап албум што е издаден.“ Boots ја опишал Бијонсе како „единствениот визионер во собата“ истакнувајќи ја нејзината можност да најде потенцијал во белешки од песни.

После разбеснета средба со некоја издавачка куќа, Boots го напишал рап делот во песната „Ghost“ и ѝ го прикажал на Бијонсе за време на почетните фази на снимањето. Имајќи претходно доживеано слично искуство додека потпишувала договор со издавачка куќа, Бијонсе се пронашла себеси во песната. Boots изјавил за песната, „Почнав со гидари, градејќи слоеви кои потсетуваа на звуци од Aphex Twin. И подоцна целосно ги внесов во песната“. Сличен пристап имале и останатите продуценти. Кога продуцентот Detail ѝ пристапил на Бијонсе презентирајќи и звук кој претходно го имал создадено и бил насловен „Drunk“ (дел кој подоцна бил искористен во „Drunk in Love“), таа и Џеј-Зи ги израпувале стиховите без тие претходно да бидат напишено, а Timbaland додал клавијатура. Бијонсе изјавила дека мотивацијата да ја создаде и сними „Drunk in Love“ била само за уживање, а не за создавање хит сингл. На сличен начин откако го слушнала басот од песната „Partition“, Бијонсе без хартија и пенкало ги испеала стиховите на микрофон, а на почетокот била и засрамена од сексуалната експлицитност на текстот. Првата половина од „Partition“, насловена „Yoncé“, била создадена од Џастин Тимберлејк кој удирал на корпи во студиото.

Само четири песни не биле целосно снимени во студијата на Њујорк; „Superpower“ и „Heaven“ кои биле делумно снимени во Калифорнија, како и „No Angel“, песна која била компонирана во Лондон и „XO“ во Берлин и Сиднеј. Во октомври, албумот почнал да добива краен облик и Бијонсе ги отстранила песните „Standing on the Sun“ и „Grown Woman“ — песни кои претходно биле прикажани на телевизиски реклами — од *Бијонсе* за да останат во согласност само песни кои биле минималистички. За време на неделата на Денот на благодарноста, вокалите на песните на албумот биле уредени и продуцентите биле известени дека треба да ги пратат нивните крајни песни. Во целост, Бијонсе снимила 80 песни за албумот.

## Композиција
*Бијонсе* содржи четиринаесет песни и седумнаесет музички видеа снимени како кратки филмови; постои видео за секоја песна, а две екстра видеа биле снимени за „Haunted“ и „Partition“, како и бонус видео за „Grown Woman“, која постои само како видео и нема попратна аудио снимка за неа на албумо. Опишан од *[[NME]]* како „пост-дабстеп иден Р&Б“, албумот содржи елементи на алтернативна Р&Б музика: силни, емотивни вокални изведби, минимална продукција и разумен текст. Албумот исто така бил опишан како електро- Р&Б албум, со опширна употреба на елементи од електронста продукција во голем број од песните. Структурата на песните е слободна, со битови кои се состојат од „ниски пулсови, ефекти за создавање амбиент." Слично со претходните албуми на Бијонсе,  албумот *Бијонсе* содржи постфеминистичка порака, претставена на пошироко ниво и помешана со „поглед во женската сексуалност. “ Неколку критичари забележале дека главната тема на албумот е сексот. Исто така голем број критичари забележале дека *Бијонсе* ги прикажува придобивките и несигурностите на моногамната љубов и мајчинството. Албумот исто така содржи и посериозни теми, кои претходно не биле забележливи во музиката на пејачката, вклучувајќи проблеми како булимија и postnatal depression.

Првата песна на албумот, насловена „Pretty Hurts“, е поп и нео-соул песна напишана од страна на  Сиа Фурлер. Како химна за самопочитување и самоунапредување, ги прикажува опсесиите на општеството за постигнување на невозможно физичко совршенство и болните работи низ кои луѓето поминуваат за да ја достигнат. „ Flawless “ претставува најексплицинтниот коментар на алубмот за полова дискриминација и користи дел од говор од нигерската феминистка и писателка Чимаманда Нгози Адичи. Песната содржи елементи на трап музика, претставувајќи поагресивна страна на Бијонсе која го пее со висок тон рефренот „покорете се кучки“ (анг. „bow down, bitches“). Започнува и завршува со извадок од снимка од детството на Бијонсе: перформанс со групата Girl's Tyme на шоуто за таленти *Star Search*, со цек да ја прикаже својата работна навика.

„Mine“ е соработка со американскиот рапер Дрејк. Во песната Бијонсе зборива за своите секојдневни стравови поврзани со нејзината фамилија, пост-породилната депресија и двоумењата и слабостите на нејзиниот брак. Содржи џез ритам. „Haunted“ била опишана како „сон во два дела“ и содржи клавијатура, длабоки вокали и бас линија. Песната започнува со роботски ритам кој го пее Бијонсе додека аритмичен ритам се повторува во позадина нагласувајќи ја мотонијата во животот за која воедно Бијонсе пее во песната. „Heaven“ е меланхолична пијано балада која содржи влијанија од госпел музиката, а текстот зброува за пребродување и криење на тагата по смртта на драга личност. Последната песна на албумот, насловена „Blue“ содржи вокали од ќерката на Бијонсе, Блу Ајви Картер. „Blue“ е балада во која преовладува пијано мелодија со текст за мајчинството на Бијонсе.

Неконвенционалната и футуристичка продукција на албумот била добро прифатена од страна на критичарите. Алтернативната Р&Б песна „Superpower“—дует со Френк Оушн—е центрирана на „кинематографски“ ритам на Фарел Вилијамс и е испеана со ниски вокали и хармонии кои, според критичарите потсетуваат на групата Destiny's Child во која Бијонсе била водечки вокалист. „XO“ е поп песна со средно темпо во која застапените инструменти се клавијатури, синтисајзери и електронски звуци. „Jealous“ е песна со темен, замислен ритам во која пејачката се преиспитува себеси. Песната содржи постапен звук на ехо. Наместо да биде љубоморна на својот љубовник, протагонистот во „Jealous“ раскажува за борење со својата завидност и наоѓање утеха во пријателството. „No Angel“ е синтпоп и електронска песна со тежок бас и минималистичен ритам во која Бијонсе прогласува дека таа и човекот на кој му е наклонета не се совршени.

Длабоката сексуална природа на албумот е застапена во „Partition“, песна составена од два хип-хоп дела. Бијонсе рапува за својата популарност во првиот дел на песната, поднасловен како „Yoncé“, додека вториот дел, поднасловен како „Partition“ содржи приказна за полов однос на задното седиште на лимузина раскажана со искреност и спомнувајќи ја Моника Левински која имала афера со американскиот претседател Бил Клинтон. „Blow“ е ретро Р&Н песна со бас во позадина, и пијано акорди кои придонесуваат за диско елементите. Песната е метафора за кунилингус, односно орален секс. Кон крајот содржи дел испеан на француски јазик. „Blow“ била споредена со песните на Prince. „Drunk in Love“, која е дует меѓу Бијонсе и нејзиниот маж Џеј-Зи, е мешавина од нејасни синтисајзерски звуци и битови од треп музиката, во која експлицитно се зборува за секс. „Rocket“, е ретро-соул песна слична со песните на пејачот D'Angelo, која трае шест минути и триесет секунди и во која Бијонсе зборува за начинот на кој ќе го задоволи својот партнер.

## Визуелен дел
Сите музички видеа, вклучувајќи го и бонус видеото снимено за „Grown Woman“, биле издадени истовремено на iTunes на 13 декември 2013. Видеата биле снимени во периодот помеѓу јуни и ноември 2013 додека Бијонсе патувала на нејзината светска турнеја. Локациите за снимање биле бразилска плажа роулеркостерот Циклон на Кони Ајленд фо Њујорк, париско шато, место ролерско лизгалиште кое Бијонсе често го посетувала додека била дете и јужноамериканска црква покрај други. Ексклузивното онлајн издавање на целосниот проект значело дека видејата ќе можат да бидат споделувани преку социјални страници како Твитер, Инстаграм и Tumblr. Џена Вортхам од *New York Times* идентификувала „домино-ефект“; кореографијата и текстот „I woke up like this“ („Јас се разбудив на овој начин“) од песната „Flawless“ е пример за момент кој станал популарен меѓу обожавателите за многу кратко време и привлекол огромно внимание. Тод Турсо, кој бил режисер за видеата за „Jealous“ и „Heaven“, служел како креативен директор за целиот проект.

Во јуни 2013, Бијонсе започнала да го зема предвид создавањето на „визуелен “, во кој ќе создаде видео за секоја песна. Дотогаш, само три или четири песни биле компонирани. Бијонсе изјавила дека можела да „види“ музика и слики поврзани со нејзини моменти од детството, емоции и фантазии за песните кои ги создавала . Нејзината мотивација да снима визуелни видеа произлегла од желбата да ја прикаже својата лична замисла која ја создала за време на снимањето на песните, прекажувајќи ги преку свои очи и чувства. Поголемиот дел од работата на Турсо била да се вклучи во концептот кој Бијонсе веќе го имала смиследно за видеата и со нивните режисери кои давале различни предлози. Бидејќи поголемиот дел од видеата биле снимени надвор од САД, тимот кој бил вклучен во нивно снимање бил релативно мал, вклучувајќи ги Турсо, поставените режисери, како и Бијонсе, нејзините стилисти и нејзиното обезбедување. Додека снимала во јавноста, Бијонсе носела слушалки наместо да ја пушти музиката гласно со цел да се спречи фрагменти од песните да бидат ставени на интернет пред издавањето на албумот. Поголемиот дел од музичките видеа биле снимани спонтано без претходни подготовки, бидејќи Бијонсе сакала да го искаже својот бунт против совршенството со целиот албум.

Во поголем дел од видеата главно е прикажана сексуална страна на Бијонсе. Велејќи дека е свесна за експлицитната содржина на поголемиот дел од спотовите и за експонирањето на своето тело, главна цел на Бијонсе била да ја прикаже својата слобода и неограничување. Таа главно била предводена од тоа дека сексуалноста е моќ на секој човек од која тој не треба да се срами и дека жените не мораат да ја прекинуваат својата откако ќе станат. Во видеата е прикажан и трофеј кој прво се сретнува во видеото за „Pretty Hurts“, во кој се раскажува за манекенка која има освоени многу награди. Истиот трофеј се сретнува и во видеото за „Drunk in Love“, а според Турсо тој го симболизира хаосот на животот и како некои работи кои се важни во определен момент,  изгледаат залудни. Според Бијонсе, трофејот го симболизира нејзиното изгубено детство и времето поминато во музички натпревари и натпревари за убавина уште додека била многу. Во спотот за „Pretty Hurts“, таа ќе ги искрши сите трофеи кои ги има освоено во тој период.

## Издавање и реакција
Во текот на 2013, Бијонсе работела на проектот во строга тајност, споделувајќи детали за албумот само со мал круг на луѓе и поместувајќи го ненадејниот датум на издавање, кој бил финализиран само една недела пред да излезе во јавноста. Тајноста била наметната бидеќји Бијонсе мислела дека албумот го изгубил значењето како важен, возбудлив настан поради возбудата само поради еден сингл и почнала да спрема ненадејно издавање. Во јули 2013, човек кој работел за Бијонсе ги негирал шпекулациите дека издавањето на албумот било изложено, велејќи декаофицијален датум на издавање никогаш не бил кажан и дека кога некој датум ќе биде поставен, ќе биде изјавен преку официјално соопштение.

Во почетокот на декември 2013 Бијонсе и нејзината компанија за менаџмент Parkwood Entertainment, одржале состаноци за неговото издавање со  извршни директори на Columbia Records и iTunes, користејќи го кодот „Lily“ за албумот. На 9 декември 2013, Роб Стрингер, претседателот на Columbia Records, намерно им кажал на медиумите дека албумот ќе биде издаден во 2014 и дека ќе биде „монументален“. На 13 декември 2013, албумот бил издаден без никакво претходно соопштение ниту промоција само на iTunes Store. Бијонсе објаснила дека веќе ѝ било досадно од вообичаениот начин на кој музиката била промовирана и рекламирана претходно и сакала издавањето на *Бијонсе* да биде различно искуство и доживување за нејзините обожаватели. Таа ги кажала своите намери со невообичаеното издавање на албумот *Бијонсе* за време на интервју,

„Ми недостасува тоа извонредно искуство, сега луѓето слушаат само неколку секунди од некоја песна на нивните ајпади и не инвестираат во целосното искуство. Сè е за сингловите и возбудата. Има многу повеќе што е вклучено во музиката, уметноста и обожавателите. Јас сакав никој да не ја каже информацијата дека ќе издадам албум. Сакав да дојде од мене до моите обожаватели кога делото ќе биде целосно завршено и спремно.


Албумот бил ексклузивно достапен само на iTunes сè до 20 декември 2013, кога физички копии биле испрадени до останати продавници. Изненадното издавање на албумот предизвикало „смешни, искрени и хистерични“ реакции од страна на обожавателите на Бијонсе, и „шок“ помеѓу другите познати личности. Според податоци од Твитер, за издавањето биле напишани преку 1.2 милиони твитови во 12 часа. Роб Шефилд од *[[Ролинг Стоун]]*' напишал, „Бијонсе има приредено безброј изненадувања во нејзината 15-годишна кариера на врвот на музичкиот свет, но никогаш претходно нема поставено ваков вид на бомба. 'The Queen Bey' го разбуди светот на полноќ со изненадување - 'визуелен албум'&nbsp;– 14 нови песни, 17 видеа, издадени на iTunes без предупредување. Целиот проект е славење на филозофијата на Бијонсе, што се сведува на фактот дека Бијонсе може да направи што таа сака.“ Дополнително, Питер Робинсон од *[[The Guardian]]* го отпоздравил издавањето како „Beyoncégeddon“, опишувајќи го како „голем триумф“ кој „ја прикажува сликата на многу задоволни обожаватели на Бијонсе“ и „мајсторството во форсирање и откажување од контрола [над работите].“

Кога албумот бил издаден ексклузивно на iTunes, Sony Music Entertainment принел едикт до другите музички продавници да го стават албумот за пред-нарачување, со цел да ја заштити ексклузивноста со iTunes. После тоа, поголемите музички продавнити во САД, како Target и Amazon, одбивале да продадат физичка копија од албумот. Спорд гласник вработен во Target, продавницата била заинтересирана само за албуми кои биле издадени истовремено во дигитален и физички формат. Како резултат на договорот на Бијонсе со Starbucks, на 20 декември 2013 албумот почнал да се продава во 7,000 Starbucks продавници во САД. На 21 декември 2013, сите видеа од албумот биле прикажани на SVA Theater во Њујорк. До 26 декември 2013, албумот *Бијонсе* бил илегално спуштен преку страници за споделување фајлови околу 240,000 пати. Доколку тој број на копии бил купен легално, албумот би достигнал продажба од 3.8 милиони долари. Бијонсе била вклучена во списокот „Музички Победниви во 2013“ на Зек О'Мајли, новинар во *[[Форбс]]* магазинот.

## Промоција

Бијонсе првпат ја испеала својата песна „XO“ за време на некои од северноамериканските концерти на нејзината турнеја The Mrs. Carter Show World Tour во декември 2013. Бијонсе и Џеј-Зи заедно ја испеале „Drunk in Love“ за првпат на 56тите Греми Награди на 26 јануари 26, 2014. Потоа Бијонсе ја извела „XO“ на BRIT Awards на 19 февруари 2014. За време на истиот месец, голем број од песните од албумот биле додадени во европскиот дел на турнејата The Mrs. Carter Show World Tour.

### Синглови
Водечките синглови на *Бијонсе* биле издадени во двоен формат, а исто така биле испратени и на различни радио станици. „XO" бил испратен на хит станиците во Италија и во САД на 16 декември 2013. Следниот ден, бил испратен на специјални урбани, ритмички и мејнстрим станици во САД. "XO" се искачил на четириесет и петтото место на ''Билборд'' Хот 100  листата во САД и пробил во првите дваесет места во разни табели низ целиот свет. Заедно со „XO”, „"Drunk in Love" бил испратен во урбаните станици во САД на 17 декември 2013. Се искачил на второто место на *Билборд* Хот  100 листата и на првото место на Hot R&B/Hip-Hop Songs списокот и ритмичките табели. „Drunk in Love" исто така бил успешен и во интернатионалните табели, искачувајќи се на седмото место во Нов Зеланд и деветтото место во Франција и Обединетото Кралство. Песната добила платински сертификат од страна на Здружението на музичките сниматели на Америка (RIAA),  продавајќи над милион диигитални примероци.

„Partition" била издадено на американското урбано радио на 25 февруари 2014 како третиот сингл од албумот. Се искачил на дваесет и третото место на *Билборд* Хот  100 листата и прво место Hot Dance Club Songs табелата. На 24 април 2014, музичкото видео за четвртиот сингл „Pretty Hurts" било издадено на официјалната страница на *[[Тајм (магазин)|Тајм]]* во исто време која Бијонсе се појавила и во списокот на највлијателни личности рангирана од магазинот. „Pretty Hurts" била издадена на радијата во САД на 3 јуни 2014.

## Критички прием

По издавањето, албумот *Бијонсе* добил одлични критики од музичките критичари. На страницата Metacritic, која поставува нормализирана скала од 100 бода, албумот имал 85, што покажува „универзално признание“, според 34 рецензии. Кити Емпајр од *[[The Observer]]* ги пофалила вокалите на Бијонсе, нејзините рап делови, а феминистичката порака ја истакнала како посебен значителен белег. *The Telegraph* ја пофалил Бијонсе како „една од најдарените вокалисти во поп-музиката, со госпел моќ, хип-хоп ритам како и широк опсег од други жанрови.“ Публикацијата исто така го пофалила сексуалниот тон на албумот, квалитетот на воздржаноста и лабавоста на песните како препознатливи елементи. Џон Парелес од *[[The New York Times]]* ги опишал песните како „еротични и елегантни, полни со еротски теми и сензуални вокали; често, за разновидност, можат да преминат во ранливи, сочувствителни и про-феминистички“ исто така додавајќи дека се „известување за моменталниот звук во клубовите и радијата, иако не се заробени од него“. Вил Ходгинсон од *[[The Times]]* коментирал дека албумот „нема наслов, но има многу класичен и модерен поп соул.“ Конрад Тао од Sputnikmusic го пофалил албумот како „спој од великодушност и самоподобрување. Или, подобро кажано, наоѓа самоподобрување во великодушноста.“ Грег Кот од *[[Chicago Tribune]]* забележал дека „пејачката бара да биде третирана како еднаква во заседалната како и во постелата“, наоѓајќи елементи од трап музика, панк „пркосење“ и феминистичка теорија.

Еван Ритлевски од *[[The A.V. Club]]* сумаризирал дека Бијонсе успеала да направи „емоционален албум кој е густ и значителен но не е тежок“. *[[Spin]]* го споредил албумот со неговиот претходник *[[4 (албум на Бијонсе)|4]]* (2011), велејќи дека *Бијонсе* имал подобар звук и содржина. Џим Фарбер од *[[New York Daily News]]* рекол дека иако Бијонсе не била во целосна форма, „им даде на обожавателите многу работи за слушање.“ Исто така кажал дека расположението е претежно „мистериозен транс со еџо и продукција слична на Фил Колинс во раните 1980-ти.“ Беј Ник Катучи од*[[Entertainment Weekly]]* го пофалил албумот и неговата моќ и бегство како и „свежиот звук, големите пораки и резонтантниот текст“ диодека Consequence of Sound пронашле „неверојатен стилистички опсеѓ прикажан во an ограничувањата на контемплативниот и темен привлечен тон“. Енди Гил од *The Independent* дал помалку позитивна критика за албумот, велејќи дека феминистичката порака е значајна, но музиката премногу слична со современата Р&Б.

### Признанија
Иако *Бијонсе* бил издаден кон крајот на годината и немал можност да биде вклучен во голем број на списоци, бил рангиран како најдобар албум од страна на *Билборд*, *[[Houston Chronicle]]* и *Los Angeles Times*, додека *[[Spin]]* го рангирал како најдобар Р&Б албум на годината. Албумот се пробил и во топ 10 листите на Associated Press, HitFix и MTV News, кој го рангирал албумот на петтото место и Digital Spy, на деветтото место. *Бијонсе* бил рангиран на 11 место на списокот на 25 најпозитивно рецензирани албуми на 2013 составен од Metacritic. Во годишната Pazz and Jop листа критичарите го рангирале албумот на четвртото место. Роберт Кристагау, творецот на листата го рангирал на осумнаесеттото место на својата годишна листа.

Во есејот за магазинот *[[The Barnes & Noble Review]]*, Кристагау напишал дека сексот прикажан во албумот е „највулгарниот и најубедливиот на кој можам да се сетам на снимка или за сексот во бракот“, додека длабочината на песните била поидеална од претходните посериозни песни на Бијонсе. Гита Дајал од магазинот *Slate* го споредила албумот со *[[Thriller (албум)|Thriller]]* на Мајкл Џексон пофалувајќи го како „недопирлив“ и го прогласила за „голем настан кој врши промена на целата кариера.“ Албумот бил опишан како најексплицитниот сексуален албум по *[[Erotica (албум на Мадона)|Erotica]]*, албум на Мадона издаден во 1998.

## Комерцијален настап
За време на првиот ден на издавање, *Бијонсе* продал 80,000 диигитални примероци во првите три часа и 430,000 диигитални примероци во првите 24 часа. Во вториот ден, албумот продал 120,000 дигитално копии што довело до бројка од 550,000. Магазинот *[[Билборд (магазин)|Билборд]]* предвидел дека ќе продаде 600,000 диигитални примероци до крајот на неделата на собирање податоци на 15 декември 2013. *Бијонсе* дебитирал на првото место на листата ''Billboard'' 200, со продажба од 617,213 диигитални примероци во првите три дена во САД. Ова ѝ го дало петтиот последователен број-еден албум на Бијонсе во Америка, правејќи ја единствениот женски артист чии првите пет последователни студио албуми дебитирале на врвот на табелата. Исто така претставувало и најголемиот број продажби во една недела за жеснка пејачка во 2013 и најголемиот број продажби во соло кариерата на Бијонсе. Подоцна бројот на продажби во првата недела од издавањето на *Бијонсе* станал четвртиот најголем број продажби во 2013.

Во втората недела, албумот останал на првото место, продавајќи 374,000 копии. Десет дена по издавањето, *Бијонсе* продал 991,000 копии во САД, станувајќи најпродаваниот албум издаден од женски артист во 2013. Во третата недела на првото место албумот продал 310,000 копии со што бројот на продажби во САД достигнал 1.3 милиони, 17 дена по издавањето, станувајќи осмиот најпродаван албум на годината и првиот во историјата да влезе меѓу првите десет најпродавани албуми на годината само три недели по издавањето. Во четвртата недела, бројот на продажби достигнал 1.43 милиони копии, престигнувајќи ги продажбите на, *[[4 (албум на Бијонсе Ноулс)|4]]*, претходниот албум на Бијонсе кој бил издаден во 2011 и продал 1.39 милиони две години по неговото издавање. До 3 април 2014, 1,905,000 копии од *Бијонсе* биле продадени 1,905,000 САД.

На 16 декември, Apple изјавил дека *Бијонсе* станал најбрзо продаваниот албум во историјата на iTunes Store, во САД како и во светски рамки. Продал 828,773 диигитални примероци низ светот во првите тридена и го достигнал првото место на табелите на iTunes во 104 држави. Шест дена по издавањето, албумот продал 1 милион диигитални примероци ширум светот на iTunes. *Бијонсе* дебитирал на петтото место на UK Albums Chart на 15 декември, со продажба од 67,858 диигитални примероци во три дена. Според Мартин Талбот, главен во Official Charts Company, „само неколку (ако постојат такви) албуми продале толку диигитални примероци во толку кратко време.“ Добил златен сертификат од British Phonographic Industry на 20 декември, за продажба од 100,000 копии. Во петтата недела, албумот се искачил на второто место. Од февруари 2014, *Бијонсе* продал 300,000 копии во Велика Британија и добил платинест сертификат.

Албумот дебитирал на Канадската Албумска Листа на првото место со 35,000 продадени копии. Дебитирал на дваесет и четвртото место на Француската табела за албуми wсо дводневна продажба од 12,100 диигитални примероци и се искачил на петнаесеттото место во четвртата недела. Во Нов Зеландд, *Бијонсе* дебитирал на второто место на табелата и добил платинест сертификат, продавајќи 15,000 копии. Во Холандија, албумот дебитирал на врвот на Холандската табела, давајќи ѝ го првиот албум на Бијонсе во таа земја. Во Австралија, *Бијонсе* се појавил на ARIA табелите на второ место, со продажба од 31,102 диигитални примероци во првата недела. Албумот се искачил на првото место на табелата, станувајќи првиот број-еден албум на Бијонсе во Австралија. Поминал три последователни недели на првото место на табелата и добил платинест сертификат од It spent three consecutive weeks at number one and was certified platinum by the Австралиската музичка индустрска асоцијација со 70,000 продадени копии. Според IFPI, во последните 19 дена од 2013 *Бијонсе* продал 2.3 милиони копии ширум светот. Од јануари 2014, продажбите на *Бијонсе* се три милиони во светски рамки.

## Список на песни
Заслугите за албумот се земени од албумот *Бијонсе* и Discogs.

;Забелешки
* прикажува ко-продуцент
* прикажува додатен продуцент
* прикажува вокален продуцент
*„No Angel“ е стилизирана како „Angel“.
*„Flawless“ е стилизирана како „***Flawless“.

;Примероци
*„Partition“ користи француски говор од филмот *[[Големиот Лебовски]]* од 1989, испеан од Фажиба Фахми.
*„Flawless“ содржи извадоци од говорот „Сите треба да бидеме феминисти“, од Чимаманда Нгози Адичи.
*„Heaven“ користи извадоци од молитвата „Оче Наш“, рецитирана од Мелиса Варгас на шпански јазик.

## Кредити
Кредитите се земени од страницата на Бијонсе.

; Настапувачи и музичари

* Бијонсе Ноулс – вокали, позадински вокали
* Џеј-Зи – вокали (песна 3)
* Дрејк – вокали (песна 9)
* Чимаманда Нгози Адичи – вокали (песна 11)
* Френк Оушн – вокали (песна 12)
* Блу Ајви Картер – дополнителен вокали (песна 14)
* Boots – позадински вокали (песни 2, 3, 7, 12), пијано (песна 14), тапани (песна 14), гитара (песна 14), клавијатури (песна 14)
* Фарел Вилијамс – позадински вокали (песна 4)
* Timbalanд – позадински вокали (песна 4)
* Џастин Тимберлејк – позадински вокали (песни 6, 8)
* Териус Неш – позадински вокали (песни 6, 10), дополнително пијано (песна 10)
* Рајан Тедер – позадински вокали (песна 10)
* Кели Роуланд – позадински вокали (песна 12)
* Мишел Вилијамс – позадински вокали (песна 12)
* Стефан Скарбек – позадински вокали (песна 12)
* Квејн Вјат – дополнителен позадински вокали (песна 2)
* Мелиса Варгас – „Оче Наш“ рецитал (песна 13)
* Кети Родригес – дувачки инструменти (песна 4)
* Едисон Еванс – дувачки инструменти (песна 4)
* Кристал Торес – дувачки инструменти (песна 4)
* Мајк Скот – гитара (песна 8)
* Двеј Рајт – бас (песна 8)
* Маргот – виолина, виолински аранжман (песни 12, 14)
* Стивен Волф – тапани во живо

;Техника

* Бијонсе – извршна продукција, продукција (песни 1–8, 10, 11, 13, 14), вокална продукција
* Ammo – продукција (песна 1)
* Boots – продукција (песни 2, 13, 14), дополнителен продукција (песни 3, 5–7, 11, 12), снимање (песни 2, 13, 14), инструменти (песни 2, 3, 7, 11), дополнителен аранжман (песна 11)
* Detail – продукција (песни 3, 7)
* Фарел Вилијамс – продукција (песни 4, 12)
* Каролин Полачек – продукција (песна 5), снимање (песна 5), синтисајзерско и тапанско програмирање (песна 5)
* Timbaland – продукција (песни 6, 8), дополнителен продукција (песна 3), ко-продукција (песна 4)
* Џероум Хармон – продукција (песна 6), дополнителна продукција (песна 3), ко-продукција (песни 4, 8)
* Џастин Тимберлејк – продукција (песна 6), позадински вокали (песни 6, 8)
* Кеј Вејн – продукција (песна 6), intro keys anд intro programming (песна 9)
* Ноа „40“ Шебиб – продукција (песна 9), снимање (песна 9)
* Териус „The-Dream“ Неш – продукција (песна 10)
* Рајан Тедер – продукција (песна 10), снимање (песна 10), инструменти и програмирање (песна 10)
* Hit-Boy – продукција (песна 11), дополнителна продукција (песни 7, 10), дополнително програмирање со тапан (песна 2)
* Rey Reel Music – ко-продукција (песна 11)
* Brian Soko – дополнителна продукција (песна 3)
* Мајк Дин – дополнителна продукција (песна 6)
* Андре Проктор – дополнителна продукција (песна 7)
* Мајид Џордан – дополнителна продукција (песна 9)
* Омен – дополнителна продукција (песна 9), дополнително програмирање со тапан (песна 9)
* Стјуар Уајт – снимање (сите песни), mixing (песни 2, 3, 4, 6, 11, 13), дигитално уредување и аранжман (песни 4, 12), дополнителен микс (песна 5), микс инжинеринг (песна 7)
* Крис Годбеј – снимање (песни 4, 6, 8), микс (песна 8)
* Барт Шудел – снимање (песни 4, 6)
* Ендру Колман – снимање (песни 4, 12), дигитално уредување и аранжман (песни 4, 12)
* Ен Минсиели – снимање (песна 6)
* Ноел Кадастр – снимање (песна 9)
* DJ Swivel – снимање (песна 11)
* Џејмс Крос – снимање (песна 12), микс инжинеринг (песни 2, 3, 7, 11, 13), асистент микс инжинеринг (песна 4), асистент инжинеринг (песна 14), мастеринг (песна 1)
* Мајк Ларсон – снимање (песна 12)
* Роб Кохен – снимање (песна 13)
* Џонатан Ли – снимање (песна 14)
* Рамон Ривас – второстепен инжинеринг (песни 1, 2, 4–11, 13, 14), асистент инжинеринг (песни 3, 12)
* Роб Сучецк – второстепен инжинеринг (песни 1, 7, 11)
* Хажиба Фахми – снимање на зборување (песна 6)
* Дерек Дикси – дополнителни звуци на синтисајзер (песни 1, 3, 6), дополнителен SFX (песна 1), микс консултација (песни 2–4, 6, 7, 11), аранжман на дувачки инструменти (песна 4)
* Нилс Холоуел-Дхар – дополнителни звуци на синтисајзер (песна 6)
* Тони Мазерати – миксинг (песни 2, 3, 6, 7, 11–14)
* Ендру Шепс – миксинг (песни 5, 10)
* Ноел Кемпбел – миксинг (песна 9)
* Џастин Хергет – микс инжинеринг (песни 2, 4, 7, 11) асистент микс инжинеринг (песни 3, 5, 6, 12), асистент инжинеринг (песни 10, 13, 14)
* Тајлер Скот – асистент миксинжинеринг (песна 2), асистент инжинеринг (песна 11)
* Мет Вебер – асистент инжинеринг (песни 4, 6, 8, 12)
* Џон Кастели – асистент инжинеринг (песна 12)
* Кристијан Хамфрис – асистент инжинеринг (песна 13)
* Паул Павао – асистент микс инжинеринг (песна 4)
* Едвард Валдејули – асистент микс инжинеринг (песна 4)
* Крис Таброн – микс инжинеринг (песна 6), асистент микс инжинеринг (песна 12)
* Мет Вигерс – асистент микс инжинеринг (песна 6)
* Крис Кенон – асистент микс инжинеринг (песна 8)
* Карлос Перездеанда – второстепен инжинеринг асистент (песна 7)
* Том Којн – мастеринг (песни 2–14)
* Аѕа Мерил – мастеринг (песни 2–14)

## Историја на издавање

## Белешки

## Наводи